ms sv de id es es en es ru ms eo tr ceb it en ms it id id eo en eo en en id pl id pl en en en it fi en en en ru en id ja sv id ceb ms eo en en eo ceb ms id sv ja id ceb ms eo en en eo ceb ms en ms ms en en nl ms id ms ms ms ms ms ms id id en nl en ceb en ms ms sl ms en de it en ms id fr id en ms en en en id ms id ca ca es es en es ru en en en en de sv
Bermula Hari Ini, Terengganu Benarkan Had Jemaah Ikut Keluasan Masjid Dan Surau | ZAYAN
Tiada lagi had bagi bilangan jemaah di Terengganu.
09 Jul 2021, 12:12 PM
Bermula hari ini, tiada lagi had bilangan jemaah untuk semua masjid dan surau di seluruh Terengganu.
Ia adalah selaras dengan situasi semasa COVID-19 di negeri itu yang kini menjalani fasa dua Pelan Pemulihan Negara (PPN).
Menurut Yang Dipertua Majlis Agama Islam Dan Adat Melayu Terengganu (MAIDAM), Datuk Osman Muda, tindakan itu mendapat perkenan Sultan Terengganu Sultan Mizan Zainal Abidin dengan pandangan mufti, Pengarah Majlis Keselamatan Negara (MKN) dan Pengarah Kesihatan negeri.
“Bilangan jemaah mestilah mengikut keluasan masjid dan surau serta mematuhi semua prosedur operasi standard (SOP) yang ditetapkan kerajaan.
“Kehadiran hanya dibenarkan kepada ahli kariah yang bermastautin dan warganegara sahaja kecuali mana-mana orang yang diberi kebenaran khas oleh Pesuruhjaya Hal Ehwal Agama Terengganu,” katanya.
Tambahnya, bacaan Qunut Nazilah mesti dibaca imam masjid ketika solat Jumaat dan solat sunat hajat mesti diadakan setiap kali selepas solat Jumaat.
Malah, semua masjid dan surau juga dikehendaki menganjurkan solat hajat dan bacaan Yasin setiap malam selepas solat Maghrib demi kesejahteraan Malaysia daripada wabak ini.
“Semua imam dikehendaki membaca teks doa Qunut Nazilah dalam solat Jumaat dan berdoa mohon dijauhi wabak penyakit yang disediakan Jabatan Hal Ehwal Agama Terengganu selepas setiap kali solat hajat dan bacaan surah Yasin,” katanya.
Namun, aktiviti pengimarahan masjid dan surau yang lain tidak dibenarkan kecuali mendapat kebenaran MAIDAM.
*Kami mempunyai hak untuk memadamkan komen yang menyentuh sensitiviti/tidak bersesuaian.
{{related.DocumentPublishFrom | date:"dd MMMM yyyy h:mma"}}
Hak Cipta Terpelihara © 2017 Astro Radio Sdn Bhd (403472-D)
Zayan, All Asia Broadcast Centre, Technology Park Malaysia, Lebuhraya Puchong-Sg. Besi, Bukit Jalil, 57000 Kuala Lumpur.
Tel: 03-9549 5555, Fax: 03-9543 5675 E-mail: hellozayan@astro.com.my Aduan :